‎NETFLIX 原創影集
‎請
‎我已經重獲新生
‎慶幸連妳都唔會認得出我
‎我呢種咁嘅人
‎點解會咁關心妳？
‎妳既然唔係真命天女
‎點解我又會為妳煩惱
‎我最鍾意呢段
‎適可宜止
‎種種跡象
‎令我睇清現實
‎如果無法互相理解
‎人生好難
‎羅丹尼、吳維漢
‎六爺成個偽鈔集團
‎班女有冇身份證？
‎應該都係俾人從福建賣過嚟
‎呢班禽獸下次又換過班新女
‎仆街
‎我哋搵到個證人
‎不過佢唔肯開口
‎佢唔識講英文
‎我用廣東話問過佢
‎佢好似連中文都唔識講
‎睇吓呢壇嘢
‎我話咗唔想有黑社會開片
‎頂
‎舉高手
‎思珠
‎-等陣 ‎-慢慢轉身
‎妳聽我講先
‎思珠，妳聽我講！
‎我唔想同妳打交
‎仆街！
‎-夠喇 ‎-你到底喺度做咩？
‎我只係有嘢想同妳講
‎-唔駛喇，變態佬 ‎-聽我講！
‎我頂！
‎夠喇吓！
‎喂，我喺積高鎮碼頭嗰邊
‎有個變態偷窺狂入咗嚟我間屋
‎警察嚟緊喇
‎好，可以聽我講未？
‎有咩同佢哋講啦
‎我喺夢入面見過妳
‎咁好呀
‎不過我唔想聽
‎六爺要殺妳
‎佢係唐人街入面嘅三合會大佬
‎佢會殺咗妳
‎我係過嚟提醒妳
‎呢件事同陸新有冇關？
‎我唔知
‎咁你知咩？
‎我知道妳會死
‎未必囉
‎佢將妳夾生燒死
‎我喺夢入面睇到
‎好
‎好呀
‎所以嗰個六爺…
‎會夾生燒死我
‎而你都係喺…咩話？
‎-你發春夢見到？ ‎-信我
‎我知道聽落好黐線
‎係咩？
‎妳唔好接近六爺同埋妮基扒房就得
‎妳就喺嗰度俾人燒死，信我啦
‎信你？我同你都唔熟
‎記住我講過嘅嘢
‎如果妳記起啲咩
‎或者佢再返嚟
‎即管打畀我
‎（查無資料）
‎（妮基扒房）
‎（六爺三合會）
‎（搜尋資料）
‎（突發新聞，唐人街起火）
‎（唐人街一棟大廈，被神秘燒毀）
‎呢度兩個鐘頭前仲係十分混亂
‎消防人員盡力控制稍早之前嘅火災
‎火災導致七人死亡
‎當局相信死者係唐人街中
‎最令人聞風喪膽嘅黑幫大佬
‎當局目前仲未知道起火原因
‎火災導致七人死亡
‎當局相信死者係唐人街中
‎最令人聞風喪膽嘅黑幫大佬
‎（媽咪：禮拜六食Brunch？）
‎琴晚食剩？
‎今朝整嘅
‎何苑
‎我哋可以拎去華師傅度，高價賣出
‎到底要講幾多次？湯明
‎你唔肯去互助小組
‎睇醫生又睇睇吓唔睇
‎又冇再見戒癮會嘅擔保人
‎-到底第幾次？ ‎-我…
‎我知我搞衰晒，得未？
‎不過而家幾好呀
‎-好好呀 ‎-湯明
‎如果你繼續咁樣，你會死㗎
‎最後今次，我唔會再掂
‎我講真㗎
‎我唔想再好似之前咁…
‎唔好吹水啦！
‎我冇呀！
‎你知唔知琴晚發生咩事？
‎有人喺K房亂槍掃射
‎死咗六個人，你去嘅話就死咗喇
‎唔好咁啦
‎珍妮，我點會去K房？
‎我都唔識唱歌
‎你要去戒毒所，搵人幫你
‎真正咁幫你
‎好好好
‎我會搵吓
‎爹哋媽咪聽日會嚟，仲記唔記得？
‎佢哋走之前，表現得好好睇睇
‎我唔想佢哋知呢件事
‎雪櫃仲有包，我等陣去中藥行
‎幫你執劑藥
‎阿珍…
‎冇人可以退出三合會
‎我作為哥哥 ‎都唔應該由妳呢個細妹照顧
‎對唔住
‎大舊啲
‎-收到 ‎-要食滯佢哋
‎嗨，陌生人
‎珍妮
‎你又唔記得濾走啲油
‎肥肉先好呀
‎90年代就好
‎傻嘅
‎-有冇時間？ ‎-有
‎等我嚟啦
‎-唔該晒 ‎-傻佬
‎妳最近搵咗新嘅商業拍檔咩？
‎咩話？
‎新經理？
‎新投資者？搵個老嘢？
‎非華裔嘅人
‎做咩，你監視我咩？
‎只係最近有啲事
‎我就…
‎有啲擔心
‎係因為嗰晚發生嘅事？
‎你同湯明嗰單嘢？
‎妳仲請唔請人？
‎你諗唔諗住答我問題？
‎我架餐車廢咗，珍妮
‎我要一份工
‎你有嘢瞞住我
‎-我玩神秘咋 ‎-唔係囉，你係有啲唔妥
‎你到底有咩瞞住我？
‎六爺話想起間新餐廳畀我
‎幾時嘅事？
‎-幾日前 ‎-跟住呢？
‎我拒絕咗
‎我早就應該拒絕佢
‎對唔住…
‎令妳咁多麻煩
‎就咁？
‎因為咁，你先一直坐立不安？
‎係呀
‎好…
‎我請你
‎我叫詹米拎餐牌畀你
‎唔駛啦
‎我都記晒入腦
‎你好耐冇做
‎試吓我囉
‎不過…
‎唔知妳跟唔跟到
‎好呀
‎辣子雞
‎準備好未？
‎遞支酒畀我
‎大廚，借一借
‎點呀？
‎唔錯
‎唔該晒，詹米
‎我問六爺借咗筆錢
‎借嚟裝修
‎我應該一早話你知
‎妳父母知唔知？
‎六爺話要支持我哋餐廳嗰陣
‎我違背咗自己講過嘅嘢
‎然後就搞成咁了
‎時移勢易
‎你一直都未原諒我
‎唔好扮原諒咗我…
‎呢件事慢慢變咗我哋之間嘅隔膜
‎過咗咁多年
‎我都仲係覺得自己 ‎困咗喺嗰楝大廈入面
‎-佢救咗我哋 ‎-佢而家將我哋視為己物
‎我前幾日先開始意識到呢樣嘢
‎或者我可以改變吓
‎阿凱，你唔可以同六爺對抗
‎冇人可以
‎我收到你訊息
‎我同阿潘炒大鑊
‎琴晚要訓梳化
‎我今朝咖啡都未飲 ‎就要偷偷地出去…
‎所以…買咗杯霉嘢
‎呢個就係我獨居嘅原因
‎你應該試吓啦
‎間屋都隨時冇
‎唯一嘅朋友就係條金魚？不了
‎搵我咩事？
‎不如妳講吓琴晚發生咩事？
‎冇事
‎有個變態佬
‎算係住碼頭嘅福利
‎純屬巧合？
‎隊長，我大個女，住喺大城市
‎變態佬周街都有
‎呢件事同件案冇關，你唔駛多心
‎我打算要妳退出
‎我都話呢單嘢同件案冇關
‎麥康琴晚喺K房殺咗六個人
‎六爺肯定會報仇
‎我唔想有手足殉職
‎當初你叫我嚟破案 ‎我已經好接近
‎畀一個禮拜我
‎擔保夠料落孖葉
‎覺得有咩唔對路
‎一有風吹草動
‎即走
‎冇問題嘅，隊長
‎我哋搵過晒
‎冇人見過光頭廚師
‎咁大膽走入唐人街，都唔同我打聲招呼
‎會唔會太放肆呀
‎佢嚟咗
‎好對唔住，大佬
‎不過嗰個廚師只係打傷咗阿陳同阿劉
‎條蘇格蘭佬殺咗我哋啲兄弟
‎我哋唔係應該集中對付佢咩？
‎梗係要
‎對唔住呀，兄弟
‎單人匹馬
‎等時機成熟 ‎我會親自處置條蘇格蘭佬
‎不過呢個廚師佬
‎對我嚟講係個威脅
‎所以佢對你哋同唐人街
‎一樣構成威脅
‎如果你哋搵唔到呢個光頭廚師
‎咁就將全部光頭廚師捉返嚟
‎係，大佬！
‎（洪運海產公司）
‎-你做咩呀？ ‎-收聲呀，老嘢
‎五行刺客，你喺邊？
‎芥菜放喺紅箱
‎白菜放喺藍箱
‎我聽講前幾晚好刺激喎
‎三合會以為我只係個老伯
‎佢哋錯了
‎-你冇事吧？ ‎-冇事
‎做少咗兩日生意
‎啲蕃茄爛晒
‎你有冇嘢要幫手？
‎做咩呀？阿凱
‎冇嘢
‎冇嘢即係有嘢啦
‎入嚟飲杯菊花茶啦
‎我有嘢要做
‎一時不便，其實只是未發掘嘅良機
‎又係東尼羅拔臣？
‎喬布斯
‎唔係喎，孔子先啱
‎你呢啲年青人
‎仲有大把世界，要好好珍惜
‎我呢…
‎隨時都會瓜老襯
‎特別係尤金一直想激鬼死我！
‎如果你同三合會或者其他人
‎有咩爭執，記得搵我
‎我唔想害死你，搞到我良心過意唔去
‎你去享受人生
‎等我呢個老伯嚟對付啲仆街
‎好啦
‎門冇鎖
‎喺呢棟大廈鎖門係好唔明智
‎我有嘢要同你傾
‎我好忙
‎出咗啲事
‎有新麻煩，仲有啲舊事
‎有條友要對付我
‎條路你自己揀
‎你誤會了
‎我唔後悔揀呢條路，不過…
‎我擔心嘅係你
‎畢竟我哋…
‎呢種關係
‎我怕呢條友 ‎或者佢啲手下會嚟搞你
‎利用你嚟對付我
‎我唔會允許
‎唔駛擔心我
‎機會嚟喇，五行刺客
‎等時機成熟，唔好猶疑
‎我哋到底幾時開始變到咁？阿凱
‎到底咩事？
‎我見識到你嘅為人
‎我唔想變成你咁
‎變成點？
‎禽獸…
‎衣冠禽獸
‎呢封信畀你
‎-如果我出咗咩事… ‎-唔駛
‎你遲早會發現呢個世界 ‎充斥住灰色地帶
‎或者到時你就唔會咁睇我
‎世上冇真正嘅英雄同壞蛋
‎每個人都係一體兩面
‎生意人同三合會
‎一樣都係拜關公
‎呢把係水本燒刀
‎比你其他刀，貴十倍有多
‎點解你冇用過？
‎因為…
‎係你送嘅
‎不過你都冇丟
‎捅佢
‎-捅佢！ ‎-我聽到！
‎捅佢！
‎阿凱，每個選擇都有後果
‎猶豫不決都有後果
‎你剛才有機會殺死五行之火
‎而你錯過咗
‎喂喂喂！你哋邊個？
‎做咩啊？
‎-發生咩事？ ‎-三合會嘅人捉咗尤金
‎點解嘅？
‎佢哋話我保護緊佢 ‎話佢係打傷三合會嘅人
‎不過我話佢冇做過，佢哋又唔聽
‎佢哋周圍亂咁捉人！
‎等陣
‎如果妳敢對我個妹出手 ‎我真係屌…
‎你講太多粗口
‎屌
‎屌你老母！
‎咩事？
‎佢哋捉咗楊生嘅員工尤金
‎所以呢？
‎退出啦，湯明
‎如果你有份參與嘅話，盡快退出
‎真心呢？你喺我餐廳搞壇咁嘅嘢
‎阿陳同阿劉不知所蹤 ‎六爺又要開戰
‎而家你又突然煩住晒 ‎搞乜撚嘢呀？阿凱
‎喂，我咩都冇做
‎妳做咩？
‎阿贊！放開佢
‎唔好多管閒事
‎珍妮佢…
‎開車
‎珍妮！
‎聽我講
‎阿凱
‎阿贊捉咗詹米
‎個位有冇人坐？
‎你一個人飲咁多？
‎我之前…
‎幫過呢度店主解困
‎一世任飲
‎妳係教會嘅人？
‎對面街間聖彼得教堂
‎時不時會派人過嚟打救我哋
‎-咁有冇用？ ‎-有
‎有嘅
‎妳係咪等緊接客？
‎我係江文思督察
‎灣景區
‎妳離自己環頭有啲遠喎，督察
‎有咩幫到妳？
‎我想問吓你喺唐人街嗰段日子嘅事
‎過咗咁耐
‎我唔係記得好清楚
‎話我知華松大火嘅事
‎-妳點搵到我？ ‎-新聞報導
‎我問過環頭啲手足，佢哋話你會喺度
‎嗰晚發生咩事？你見到啲咩？
‎咩都見唔到
‎傑克，咪咁
‎唐人街準備要開戰
‎我跟進緊單案
‎嚟啦，傑克
‎我睇得出你有嘢想講
‎你肯講…
‎我就講樣嘢你知
‎嗰陣好鬼慘
‎多數都係
‎我嗰晚唔駛當更 ‎我真係唔應該多管閒事
‎係嘅係嘅…
‎我鍾意間唔中飲返幾杯 ‎減吓壓、放鬆吓
‎不過我係個好警察
‎作為一個好警察，聽到有大廈火燭
‎無論有冇飲酒，都會想去幫拖
‎我到咗現場之後，火勢好猛烈
‎嗰個熱度真係非比尋常
‎連隔住條街都會感覺到
‎調查火災嘅人話
‎火場嘅溫度熱到連磚瓦都融埋
‎妳敢唔敢信？
‎連磚瓦都融埋
‎不過真係有啲唔妥…
‎有啲唔對路
‎咩唔對路？
‎我近距離見過好多火災
‎火災嚟講
‎一間房起火，蔓延到隔離間房
‎再蔓延到隔離，一間一間嚟
‎不過嗰次好唔同
‎有啲嘢唔對路
‎火勢好似條蛇咁蔓延
‎一路蔓延整座大廈
‎嗰陣嚇鬼死我
‎我以為會燒晒成條唐人街
‎甚至燒晒成個三藩市，不過竟然冇
‎火勢只留喺嗰個堂口
‎嗰刻我就聽到…
‎啲細路…
‎慘叫
‎我好想幫手，不過我…
‎不過資料同報導上面 ‎冇提過火災入面有細路燒死
‎因為佢哋冇死
‎火勢咁嚴重，佢哋應該燒死至係
‎不過佢哋俾隻怪物救咗
‎你話“怪物”
‎係咩意思？
‎火怪
‎我親眼睇到
‎我睇住佢將火焰分開，控制住火力
‎啲細路先冇事
‎佢哋全部走甩晒，除咗一個…
‎佢都幾慘吓，我本來想幫手
‎不過可以咁樣控制火勢嘅怪物
‎點知佢會對我做啲咩？
‎所以我…
‎企咗喺度…
‎呢個係咪你見到嘅怪物？
‎我冇戴眼鏡睇唔清楚
‎唔係
‎係六爺縱火嘅，係唔係？
‎你肯定見到佢喺入面
‎冇
‎佢係咪威脅你啲咩？
‎畀錢你？
‎火怪係真架
‎嗨，我係阿凱，留個口訊啦
‎喂，係我，我哋要傾吓，打畀我
‎（妮基扒房）
‎除頭套
‎我哋喺邊？
‎望前面，老嘢
‎你嗰晚喺華師傅飯館
‎放佢走
‎你要嘅人係我
‎你搞咗咁多麻煩出嚟
‎你過嚟打個招呼咪幾好
‎帶佢哋走
‎呢度冇妳嘅事
‎你知唔知我係邊個？
‎你係…
‎我要殺嘅人